พอดีวันที่แวะไปทานครั้งแรกเป็นวันที่เราติดสอบและแฟนจำเป็นต้องพาน้องหมาไปหาหมอค่ะ พอหลังจากที่สอบเสร็จจะแวะหาร้านกินข้าว ไม่รู้จะแวะไหนดีเพราะไอ้สองแสบก็ตัวใหญ่ซะด้วย พอดีเห็นที่ร้านมีระเบียงด้านนอกแยกจากห้องแอร์ด้านในอีกทีเลยลองแวะถามดูค่ะว่าพาน้องหมาไปผูกไว้ด้านข้างโต๊ะให้น้องรอระหว่างทานได้ไหม พี่เจ้าของร้านก็ใจดีค่ะ แกก็บอกว่าได้เลย พาน้องนั่งด้านนอกได้เลย ก็เป็นอันว่ารอดไปหนึ่งมื้อ มาต่อที่อาหารนะคะ เด็ดมากสำหรับไข่ตุ๋นต้มยำ คือมันแปลกอ่ะ เราไม่เคยเจอเมนูนี้ 555 แต่คือ เฮ้ยมันอร่อยอ่ะ ไหนจะปีกไก่ ห่อหมก กระเพรา และ อื่นๆที่ทานอีก รวมถึงชานม คือดีงามมากกกก ทุกอย่างอร่อยค่ะ รู้สึกในใจว่าเฮ้ย ชั้นไม่รู้จักร้านนี้มาก่อนได้ไง เป็นร้านที่คิดว่ามีโอกาสจะต้องไปซ้ำแน่นอนค่ะ รูปไม่ค่อยจะมีนะคะ มัวแต่ตั้งหน้าตั้งตากิน แต่มีเบิ้ลข้าวจานที่สองค่ะพูดเลย 555